**Adagioul Lunii**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Picură Lună din Lună

Visele de le adapă

Și poveștile s-adună

Ca o liniște pe apă.

Buchii vin precum cad fulgii

Legând slovele în fraze

Că și vremea nu mai fuge,

Dar rămâne prinsă-n raze.

Secolele trec cărunte

Cu secundele de mână

Ca îngrijorări mărunte

În uitare să rămână.

Șezătorii să nu-ncurce

Luna care o începe

Înălțând fuiorul furcii

Peste zările de stepe.

Ca să toarcă fir de aur

Pentru pânza ce-o va țese

În pădurile de laur

Cu poienile alese.

Sufletu-mi unde s-atrage

Iar în basme să se-ncânte

Fără teamă că în margini

Orizonturile-s frânte.

Către cer întreg mă-ntoarce

Cu-orice puls și pic de sânge

Fericit de noaptea-n pace

Luna când din Lună ninge.

Victor Bragagiu